               IL-KUMMISSJONI EWROPEA
            Brussell, 29.3.2017
            COM(2017) 145 final
            2017/0065(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE rigward emenda fil-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet(Linja Baġitarja 12.02.01 Implimentazzjoni u żvilupp tas-suq uniku għas-servizzi finanzjarji)

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               Sabiex tiġi żgurata s-sigurtà legali meħtieġa u l-omoġeneità tas-Suq Intern, il-Kumitat Konġunt taż-ŻEE għandu jintegra l-leġiżlazzjoni relevanti kollha tal-UE fil-Ftehim ŻEE malajr kemm jista’ jkun wara l-adozzjoni tagħha u għandu jippermetti wkoll il-parteċipazzjoni tal-Istati ŻEE-EFTA fl-azzjonijiet jew il-programmi tal-UE li huma relevanti għaż-ŻEE.

               L-abbozz tad-Deċiżjoni tal-Kumitat Konġunt taż-ŻEE (anness mal-proposta tad-Deċiżjoni tal-Kunsill) għandu l-għan li jemenda l-Protokoll 31 tal-Ftehim ŻEE dwar il-kooperazzjoni f'oqsma speċifiċi barra l-erba' libertajiet sabiex jippermetti lill-Istati tal-EFTA taż-ŻEE (in-Norveġja, l-Iżlanda u l-Liechtenstein) jipparteċipaw fl-azzjonijiet tal-Unjoni relatati mal-Linja Baġitarja 12 02 01: "Implimentazzjoni u żvilupp tas-suq uniku għas-servizzi finanzjarji”, iddaħħlet fil-baġit ġenerali tal-Unjoni Ewropea għas-sena finanzjarja 2017.

               •Konsistenza mad-dispożizzjonijiet eżistenti fil-qasam ta’ politika

               L-abbozz tad-Deċiżjoni tal-Kumitat Konġunt anness hija konsistenti għalkollox mal-għan tal-Ftehim ŻEE li jippromwovi t-tisħiħ kontinwu u bilanċjat tal-kummerċ u tar-relazzjonijiet ekonomiċi bejn il-Partijiet Kontraenti b’kondizzjonijiet ugwali ta’ kompetizzjoni, u l-osservanza tal-istess regoli, bil-ħsieb li tinħoloq Żona Ekonomika Ewropea omoġenea.

               •Konsistenza ma' politiki oħra tal-Unjoni

               Id-Deċiżjoni tal-Kumitat Konġunt hija wkoll konsistenti ma’ politiki oħra tal-Unjoni, b’mod partikolari permezz tal-għan li tiġi protetta l-omoġeneità tas-suq intern tal-UE.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 1(3) tar-Regolament tal-Kunsill (KE) Nru 2894/94
                  1
                dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tissottometti, f'kooperazzjoni mas-SEAE, l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE kemm jista’ ikun malajr.

               •Sussidjarjetà (għal kompetenza mhux esklużiva)

               Il-proposta hija konformi mal-prinċipju tas-sussidjarjetà għar-raġuni li ġejja.

               L-għan ta’ din il-proposta, jiġifieri li tiġi żgurata l-omoġeneità tas-Suq Intern, ma jistax jinkiseb b’mod suffiċjenti mill-Istati Membri u jista' għalhekk, minħabba l-effetti, jintlaħaq aħjar fil-livell tal-Unjoni.

               •Proporzjonalità

                  F’konformità mal-prinċipju tal-proporzjonalità, il-proposta ma tmurx lil hinn minn dak li hu meħtieġ sabiex jintlaħaq l-għan tagħha – li tiġi żgurata l-omoġeneità tas-Suq Intern.

               •Għażla tal-istrument

                  F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim ŻEE. Għal dan il-għan għandu jieħu deċiżjonijiet fil-każijiet previsti f'dan il-Ftehim.

               3.IMPLIKAZZJONIJIET GĦALL-BAĠIT

                  L-Istati tal-EFTA għandhom jikkontribwixu finanzjarjament għall-Baġit tal-Unjoni, il-Linja Baġitarja 12 02 01: "Implimentazzjoni u żvilupp tas-suq uniku għas-servizzi finanzjarji”. L-ammont eżatt se jiġi determinat f’konformità mad-dispożizzjonijiet tal-Ftehim ŻEE, ladarba dan l-abbozz ta’ Deċiżjoni tal-Kunsill jiġi adottat.

               4.ELEMENTI OĦRA

               Skont il-politika baġitarja tal-UE, kwalunkwe parteċipazzjoni f’attività tal-UE tista’ sseħħ biss wara li jitħallsu l-kontribuzzjonijiet finanzjarji korrispondenti. Madankollu, skont il-Protokoll 32 tal-Ftehim ŻEE il-kontribuzzjoni finanzjarja tal-Istati tal-EFTA membri taż-ŻEE qed tasal kull sena sal-31 ta’ Awwissu, wara s-sejħa għal fondi tal-UE stabbilita mill-Kummissjoni Ewropea stabbiliet u ppreżentata lill-Istati tal-EFTA taż-ŻEE sal-15 ta’ Awwissu.

               Għalhekk, sabiex timtela l-lakuna bejn Jannar u Awwissu, l-abbozz tad-Deċiżjoni tal-Kumitat Konġunt għandu jkunu applikabbli retroattivament minn Jannar ’l hawn. B’dan il-mod, il-kontinwità ta’ kooperazzjoni, kif previst fil-Ftehim ŻEE, hija żgurata matul is-sena kalendarja kollha.

               Ir-retroattività ma taffettwax id-drittijiet u l-obbligi tal-persuni kkonċernati u tirrispetta l-prinċipju tal-aspettattivi leġittimi.

               2017/0065 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE rigward emenda fil-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet
                  (Linja Baġitarja 12.02.01 Implimentazzjoni u żvilupp tas-suq uniku għas-servizzi finanzjarji)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  2
               , u b'mod partikolari l-Artikolu 1(3) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  3
                ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li jemenda, fost l-oħrajn, il-Protokoll 31 tal-Ftehim ŻEE ("il-Protokoll 31").

               (3)Il-Protokoll 31 tal-Ftehim ŻEE fih dispożizzjonijiet dwar il-kooperazzjoni f'oqsma speċifiċi li ma jagħmlux parti mill-erba' libertajiet.

               (4)Huwa xieraq li tiġi estiża l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tas-servizzi finanzjarji.

               (5)Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017.

               (6)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta' deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta fil-Protokoll 31 tal-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 305, 30.11.1994, p. 6–8

                     (2)
                  ĠU L 305, 30.11.1994, p. 6.

                     (3)
                  ĠU L 1, 3.1.1994, p. 3.

    ---documentbreak---

               IL-KUMMISSJONI EWROPEA
            Brussell, 29.3.2017
            COM(2017) 145 final
            ANNESS
            għall- proposta għal Deċiżjoni tal-Kunsilldwar il-pożizzjoni li għandha tiġi adottata f'isem l-Unjoni Ewropea,fil-Kumitat Konġunt taż-ŻEE dwar l-emenda għall-Protokoll 31 għall-Ftehim taż-ŻEE, rigward kooperazzjoni f'oqsma speċifiċi li ma jagħmlux parti mill-erba' libertajiet(Linja Baġitarja 12.02.01 Implimentazzjoni u żvilupp tas-suq uniku għas-servizzi finanzjarji)

               ANNESS

                  DEĊIŻJONI TAL-KUMITAT KONĠUNT TAŻ-ŻEE Nru .../2017
                  tal-
                  li temenda l-Protokoll 31 għall-Ftehim taż-ŻEE, rigward kooperazzjoni f'oqsma speċifiċi li ma jagħmlux parti mill-erba' libertajiet

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,

               Billi:

               (1)Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għal servizzi finanzjarji.

               (2)Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017,

               ADOTTA DIN ID-DEĊIŻJONI:

               Artikolu 1

               Fl-Artikolu 7(11) tal-Protokoll 31 għall-Ftehim ŻEE, il-kliem “is-sena finanzjarja 2016” huwa sostitwit bil-kliem “is-snin finanzjarji 2016 u 2017”.

               Artikolu 2

               Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim ŻEE*.

                  1Għandu japplika mill-1 ta' Jannar 2017.

               Artikolu 3

               Din id-Deċiżjoni għandha tiġi ppubblikata fit-Taqsima ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     għall-Kumitat Konġunt taż-ŻEE

                     (1)
                  [Ma huma indikati l-ebda rekwiżiti kostituzzjonali.] [Huma indikati rekwiżiti kostituzzjonali.]


Avviż Legali Importanti

|

52008PC0092(02)

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajru  /* KUMM/2008/0092 finali - CNS 2008/0040 */

	[pic] | KUMMISSJONI TAL-KOMUNITAJIET EWROPEJ |Brussel 21.2.2008KUMM(2008) 92 finali2008/0040 (CNS)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajru(PREżENTATA MILL-KUMMISSJONI)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha B’segwitu għas-sentenzi tal-Qorti tal-Ġustizzja fl-hekk imsejħa każijiet “Open Skies”, fil-5 ta’ Ġunju 2003, il-Kunsill ta mandat lill-Kummissjoni sabiex tiftaħ negozjati ma’ terzi pajjiżi dwar is-sostituzzjoni ta’ ċerti dispożizzjonijiet fi ftehimiet eżistenti bi ftehim Komunitarju[1] (il-“mandat orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi ta' l-ajru kollha ta’ l-UE għar-rotot bejn il-Komunità u terzi pajjiżi, u sabiex il-ftehimiet bilaterali dwar is-servizzi ta' l-ajru bejn l-Istati Membri u terzi pajjiżi jikkonformaw mal-leġiżlazzjoni Komunitarja. |120 | Il-kuntest ġenerali Ir-relazzjonijiet fil-qasam ta’ l-avjazzjoni internazzjonali bejn l-Istati Membri u terzi pajjiżi tradizzjonalment kienu rregolati permezz ta' ftehimiet bilaterali dwar is-servizzi ta' l-ajru bejn l-Istati Membri u terzi pajjiżi, l-Annessi għat-tali ftehimiet u arranġamenti oħra bilaterali jew multilaterali b’rabta ma' dan. Il-klawżoli tradizzjonali ta’ deżinjazzjoni fil-ftehimiet ta’ l-ajru bilaterali ta’ l-Istati Membri jiksru l-leġiżlazzjoni Komunitarja. Jagħtu lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' trasportatur ta' l-ajru li kien ġie ddeżinjata minn Stat Membru iżda li mhuwiex proprjetà sostanzjali ta’ dak l-Istat Membru u kkontrollat effettivament minnu jew miċ-ċittadini tiegħu. Instab li dan jikkostitwixxi diskriminazzjoni kontra t-trasportaturi ta' l-ajru tal-Komunità li, filwaqt li jkunu stabbiliti fit-territorju ta' Stat Membru, ikunu proprjetà ta' ċittadini ta' Stat Membru ieħor u kkontrollati minnhom. Dan imur kontra l-Artikolu 43 tat-Trattat li jiggarantixxi liċ-ċittadini ta’ l-Istati Membri li jkunu eżerċitaw il-libertà ta' l-istabbiliment tagħhom l-istess trattament fl-Istat Membru li jkun qed jospitahom bħal dak mogħti liċ-ċittadini ta’ dak l-Istat Membru. Hemm kwistjonijiet oħra, bħat-taxxa fuq il-fjuwil ta’ l-avjazzjoni, it-tariffi introdotti minn trasportaturi ta' l-ajru ta' terzi pajjiżi fuq rotot intra-Komunitarji, jew ftehimiet obbligatorji kummerċjali bejn il-linji ta' l-ajru li fil-każ tagħhom il-konformità mal-leġiżlazzjoni Komunitarja għandha tiġi żgurata billi jiġu emendati jew ikkomplementati d-dispożizzjonijiet eżistenti fil-ftehimiet bilaterali dwar is-servizzi ta' l-ajru bejn l-Istati Membri u l-terzi pajjiżi. |130 | Id-dispożizzjonijiet eżistenti fil-qasam tal-proposta Id-dispożizzjonijiet tal-Ftehim jieħdu post jew jikkomplementaw id-dispożizzjonijiet eżistenti fil-ftehimiet bilaterali dwar is-servizzi ta' l-ajru bejn l-Istati Membri u r-Repubblika tal-Każakstan. |140 | Konsistenza ma' politiki u għanijiet oħra ta' l-Unjoni Il-Ftehim se jaqdi għan fundamentali tal-politika Komunitarja dwar l-avjazzjoni esterna billi jikkonforma l-ftehimiet bilaterali eżistenti dwar is-servizzi ta' l-ajru mal-leġiżlazzjoni Komunitarja. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |211 | Metodi ta' konsultazzjoni, setturi ewlenin fil-mira u profil ġenerali tar-rispondenti Sew l-Istati Membri kif ukoll l-industrija ġew ikkonsultati mat-tul kollu tan-negozjati. |212 | Sinteżi tat-tweġibiet u kif dawn ġew ikkunsidrati Il-kummenti li saru mill-Istati Membri u mill-industrija ġew ikkunsidrati. |L-ELEMENTI ġURIDIċI TAL-PROPOSTA |305 | Sinteżi ta’ l-azzjoni proposta Skond il-mekkaniżmi u d-direttivi fl-Anness għall-“mandat orizzontali”, il-Kummissjoni nnegozjat ftehim mar-Repubblika tal-Każakstan li jissostitwixxi ċerti dispożizzjonijiet fil-ftehimiet bilaterali eżistenti dwar is-servizzi ta’ l-ajru bejn l-Istati Membri u r-Repubblika tal-Każakstan. L-Artikolu 2 tal-Ftehim jieħu post il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lit-trasportaturi ta' l-ajru kollha tal-Komunità li jibbenefikaw mid-dritt ta' stabbiliment. L-Artikoli 4 u 5 tal-Ftehim jittrattaw żewġ tipi ta' klawżoli li jikkonċernaw kwistjonijiet fil-kompetenza Komunitarja. L-Artikolu 4 jittratta t-tassazzjoni tal-fjuwil ta’ l-avjazzjoni, kwistjoni li ġiet armonizzata mid-Direttiva tal-Kunsill 2003/96/KE li tirristruttura l-qafas Komunitarju għat-tassazzjoni tal-prodotti ta’ l-enerġija u l-elettriku, u b’mod partikolari l-Artikolu 14(2) tagħha. L-Artikolu 5 (Prezzijiet) isolvi kunflitti bejn ftehimiet bilaterali tas-servizzi ta' l-ajru eżistenti u r-Regolament tal-Kunsill Nru 2409/92 dwar nolijiet u rati għas-servizzi ta' l-ajru li jipprojbixxu kumpaniji ta' l-ajru ta' terzi pajjiżi milli jkollhom pożizzjoni dominanti fuq il-prezzijiet tas-servizzi ta' l-ajru għat-trasport imwettaq kollu kemm hu fil-Komunità. L-Artikolu 6 jġib id-dispożizzjonijiet fi ftehimiet bilaterali li huma ċarament anti-kompetittivi (ftehimiet obbligatorji kummerċjali bejn il-linji ta' l-ajru) f'konformità mal-leġiżlazzjoni dwar il-kompetizzjoni ta' l-UE. |310 | Bażi ġuridika It-Trattat tal-KE, l-Artikoli 80(2), u 300(2). |329 | Il-prinċipju ta’ sussidjarjetà Il-proposta tissejjes kollha kemm hi fuq il-“mandat orizzontali" mogħti mill-Kunsill b'kunsiderazzjoni għall-kwistjonijiet koperti mil-leġiżlazzjoni Komunitarja u l-ftehimiet bilaterali dwar is-servizzi ta' l-ajru. |Il-prinċipju ta’ proporzjonalità Il-Ftehim se jemenda jew jikkomplementa d-dispożizzjonijiet fil-ftehimiet bilaterali dwar is-servizzi biss safejn dan ikun ta' ħtieġa ħalli tiġi żgurata l-konformità mal-leġiżlazzjoni Komunitarja. |L-għażla ta’ l-istrumenti |342 | Il-Ftehim bejn il-Komunità u r-Repubblika tal-Każakstan huwa l-aktar strument effiċjenti sabiex jinġiebu konformi mad-dritt Komunitarju l-ftehimiet bilaterali eżistenti kollha dwar is-servizzi ta' l-ajru bejn l-Istati Membri u r-Repubblika tal-Każakstan. |IMPLIKAZZJONIJIET GħALL-BAġIT |409 | Din il-proposta ma għandha l-ebda implikazzjoni fuq il-baġit Komunitarju. |TAGħRIF IEħOR |510 | Simplifikazzjoni |511 | Il-proposta tipprevedi s-simplifikazzjoni tal-leġiżlazzjoni. |512 | Id-dispożizzjonijiet rilevanti tal-ftehimiet bilaterali dwar is-servizzi ta' l-ajru bejn l-Istati Membri u r-Repubblika tal-Każakstan se jiġu ssuperati jew ikkomplementati b'dispożizzjonijiet fi ftehim Komunitarju waħdieni. |570 | Spjegazzjoni dettaljata tal-proposta Skond il-proċedura standard għall-iffirmar u l-konklużjoni ta’ ftehimiet internazzjonali, il-Kunsill huwa mitlub japprova d-deċiżjonijiet dwar l-iffirmar u l-applikazzjoni provviżorja u dwar il-konklużjoni tal-ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajru u jinnomina l-persuni bis-setgħa li jiffirmaw il-Ftehim f'isem il-Komunità. |1.  Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidraw il-proposta mill-Kummissjoni[2],Billi:(1) Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' terzi pajjiżi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) Il-Kummissjoni nnegozjat f'isem il-Komunità Ftehim mar-Repubblika tal-Każakstan dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' terzi pajjiżi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Suġġett għall-konklużjoni possibbli tiegħu f'data aktar 'il quddiem, il-Ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu Uniku1. Il-President tal-Kunsill b’dan huwa awtorizzat jinnomina l-persuna jew il-persuni bis-setgħa li tiffirma/jiffirmaw f'isem il-Komunità l-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajru, suġġett għal konklużjoni tiegħu f'data aktar ’il quddiem.2. Fl-istennija tad-dħul fis-seħħ tiegħu, il-Ftehim għandu jiġi applikat provviżorjament mill-ewwel jum ta' l-ewwel xahar wara d-data li fiha l-partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu tlestew. Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.3. It-test tal-Ftehim huwa anness ma' din id-Deċiżjoni.Magħmul fi Brussell,Għall-KunsillIl-President2008/0040 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidraw il-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' terzi pajjiżi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) Il-Kummissjoni nnegozjat f'isem il-Komunità Ftehim mar-Repubblika tal-Każakstan dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' terzi pajjiżi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Il-Ftehim ġie ffirmat f'isem il-Komunità fi […] suġġett għal konklużjoni possibbli tiegħu f'data aktar tard, f'konformità mad-Deċiżjoni tal-Kunsill …/…/KE ta’ […][5].(4) Il-Ftehim għandu jkun approvat,IDDEĊIEDA KIF ĠEJ:Artikolu 11. Il-Ftehim bejn il-Komunità Ewropea u r-Repubblika tal-Każakstan dwar ċerti aspetti tas-servizzi ta' l-ajru huwa b' dan approvat f'isem il-Komunità.2. It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa b’dan awtorizzat li jinnomina l-persuna jew persuni bis-setgħa li tagħmel jew jagħmlu n-notifika prevista fl-Artikolu 9(1) tal-Ftehim.Magħmul fi Brussell,Għall-KunsillIl-PresidentANNESSFTEHIMbejn il-Komunità Ewropea u r-Repubblika tal-Każakstandwar ċerti aspetti tas-servizzi ta' l-ajruIL-KOMUNITÀ EWROPEAminn naħa, uir-Repubblika tal-Każakstanmin-naħa l-oħra(minn hawn 'il quddiem 'il-Partijiet')FILWAQT LI JINNUTAW li ftehimiet bilaterali ta’ servizzi ta’ l-ajru ġew konklużi bejn diversi Stati Membri tal-Komunità Ewropea u r-Repubblika tal-Każakstan fihom dispożizzjonijiet li jmorru kontra l-leġiżlazzjoni Komunitarja,FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet bilaterali ta' servizzi ta' l-ajru bejn l-Istati Membri tal-Komunità Ewropea u terzi pajjiżi,FILWAQT LI JINNUTAW li, skond il-leġiżlazzjoni tal-Komunità Ewropea, it-trasportaturi ta’ l-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot ta' l-ajru bejn l-Istati Membri tal-Komunità Ewropea u terzi pajjiżi,FILWAQT LI JIKKUNSIDRAW il-ftehimiet bejn il-Komunità Ewropea u ċerti terzi pajjiżi li jipprovdu l-possibbiltà għaċ-ċittadini ta' dawn il-terzi pajjiżi li jiksbu dritt ta' sjieda fi trasportaturi ta' l-ajru mogħtija liċenzja f'konformità mal-leġiżlazzjoni tal-Komunità Ewropea,FILWAQT LI JAGĦRFU li ċerti dispożizzjonijiet tal-ftehimiet bilaterali dwar servizzi ta' l-ajru bejn l-Istati Membri tal-Komunità Ewropea u r-Repubblika tal-Każakstan, li jmorru kontra l-leġiżlazzjoni tal-Komunità Ewropea, iridu jinġiebu f'konformità ma' dawn sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u r-Repubblika tal-Każakstan u biex tinżamm il-kontinwità ta' dawn is-servizzi ta' l-ajru,FILWAQT LI JINNUTAW li d-dispożizzjonijiet tal-ftehimiet bilaterali ta' servizzi ta' l-ajru bejn l-Istati Membri tal-Komunità Ewropea u r-Repubblika tal-Każakstan, li mhumiex inkonsistenti mal-leġiżlazzjoni tal-Komunità Ewropea, ma għandhomx bżonn jiġu affettwati minn dan il-Ftehim,FILWAQT LI JINNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali tat-traffiku ta’ l-ajru bejn il-Komunità Ewropea u r-Repubblika tal-Każakstan, jew li jiġi affettwat il-bilanċ bejn trasportaturi ta’ l-ajru tal-Komunità u trasportaturi ta’ l-ajru tar-Repubblika tal-Każakstan, jew li jiġu nnegozjati emendi għad-dispożizzjonijiet ta’ ftehimiet bilaterali eżistenti tas-servizzi ta’ l-ajru dwar drittijiet tat-traffiku.FILWAQT LI JINNUTAW li l-ftehimiet bilaterali dwar is-servizzi ta' l-ajru elenkati fl-Anness I huma msejsa fuq il-prinċipju ġenerali li t-trasportaturi ta' l-ajru deżinjati tal-partijiet kontraenti għandu jkollhom opportunitajiet ġusti u ndaqs fl-operat tas-servizzi maqbula fuq ir-rotot speċifikati, u li dan il-ftehim ma għandux l-għan li jaffettwa dan il-prinċipju;FILWAQT LI JINNUTAW li, skond il-leġiżlazzjoni Ewropea, il-kumpaniji ta' l-ajru fil-prinċipju ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Komunità Ewropea u li jkollohom bħala l-oġġett u l-effett tagħhom li jipprevjenu, jirrestrinġu jew jgħawġu l-kompetizzjoni;FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi ta' l-ajru konklużi bejn l-Istati Membri tal-Komunità Ewropea u r-Repubblika tal-Każakstan li i) jirrikjedu jew jiffavorixxu l-adozzjoni ta' akkordji bejn l-impriżi, deċiżjonijiet minn assoċjazzjonijiet ta’ impriżi jew prattiki kkonċertati li jimpedixxu, jgħawġu jew jirrestrinġu l-kompetizzjoni bejn it-trasportaturi ta' l-ajru fuq ir-rotot rilevanti; jew (ii) isaħħu l-effetti ta’ kwalunkwe akkordju, deċiżjoni jew prattika kkonċertata tali; jew iii) jiddelegaw lit-trasportaturi ta' l-ajru jew operaturi ekonomiċi privati oħra r-responsabbiltà għat-teħid ta’ miżuri li jimpedixxu, jgħawġu jew jirrestrinġu l-kompetizzjoni bejn it-trasportaturi ta' l-ajru fuq ir-rotot rilevanti jistgħu jrendu mhux effettivi r-regoli tal-kompetizzjoni applikabbli għall-impriżi,FTIEHMU KIF ĠEJ:ARTIKOLU 1Dispożizzjonijiet ġenerali1. Għall-finijiet ta’ dan il-Ftehim, ‘Stati Membri’ tfisser l-Istati Membri tal-Komunità Ewropea.2. Referenzi f'kull ftehim elenkat fl-Anness I għaċ-ċittadini ta' l-Istat Membru li huwa parti fil-ftehim għandhom jinftiehmu bħala referenzi għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness I għat-trasportaturi ta' l-ajru jew linji ta' l-ajru ta' l-Istat Membru li huma parti fil-ftehim għandhom jinftiehmu bħala referenzi għat-trasportaturi ta' l-ajru jew linji ta' l-ajru ddeżinjati minn dak l-Istat Membru.4. Dan il-Ftehim ma għandux joħloq drittijiet addizzjonali tat-traffiku lil hinn minn dawk stipulati fl-arranġamenti bilaterali L-għoti ta' drittijiet ta' traffiku se jkompli jsir permezz ta' arranġamenti bilaterali.ARTIKOLU 2Deżinjazzjoni minn Stat Membru1. Id-dispożizzjonijiet fil-paragrafi 2 u 3 ta' dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness II(a) u (b) rispettivament, f'dak li għandu x'jaqsam mad-deżinjazzjoni tal-kumpaniji ta' l-ajru mill-Istati Membri kkonċernati, l-awtorizzazzjonijiet u l-permessi tagħha mogħtija mir-Repubblika tal-Każakstan, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpaniji ta' l-ajru, rispettivament.2. Mal-wasla ta' deżinjazzjoni minn Stat Membru, ir-Repubblika tal-Każakstan għandha toħroġ l-awtorizzazzjonijiet u l-permessi adegwati bl-anqas dewmien proċedurali, bil-kundizzjoni li:i it-trasportatur ta' l-ajru jkun stabbilit fit-territorju ta' l-Istat Membru ddeżinjat skond it-Trattat li jistabbilixxi l-Komunità Ewropea u għandu Liċenzja Operattiva valida f'konformità mal-leġiżlazzjoni tal-Komunità Ewropea;ii kontroll regolatorju effettiv tat-trasportatur ta' l-ajru huwa mħaddem u miżmum mill-Istat Membru responsabbli mill-ħruġ taċ-Ċertifikat ta' Operatur ta' l-Ajru tiegħu u l-awtorità ajrunawtika rilevanti tkun identifikata b'mod ċar fid-deżinjazzjoni; kif ukolliii. it-trasportatur ta' l-ajru jkun proprjetà, direttament jew permezz ta' l-akbar sehem azzjonarju, u jkun ikkontrollat effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness III u/jew miċ-ċittadini ta' dawn l-istati l-oħra;3. Ir-Repubblika tal-Każakstan tista' tirrifjuta, tirrevoka, tissospendi jew tillimita l-awtorizzazzjoni jew il-permessi ta' trasportatur ta' l-ajru ddeżinjat minn Stat Membru fejn:i it-trasportatur ta' l-ajru ma jkunx stabbilit fit-territorju ta' l-Istat Membru li jiddeżinja skond it-Trattat li jistabbilixxi l-Komunità Ewropea jew ma għandux Liċenzja Operattiva valida f'konformità mal-leġiżlazzjoni tal-Komunità Ewropea;ii. ma jkunx eżerċitat jew miżmum kontroll regolatorju effettiv tat-trasportatur ta' l-ajru mill-Istat Membru responsabbli għall-ħruġ taċ-Ċertifikat ta' l-Operatur ta' l-Ajru tiegħu, jew l-awtorità ajrunawtika rilevanti ma tkunx identifikata biċ-ċar fid-deżinjazzjoni; jewiii. it-trasportatur ta' l-ajru ma jkunx proprjetà, direttament jew permezz ta' l-akbar sehem azzjonarju, u ma jkunx ikkontrollat effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness III u/jew minn ċittadini ta' dawn l-istati oħra.iv. it-trasportatur ta' l-ajru diġà jkun awtorizzat jopera skond ftehim bilaterali bejn ir-Repubblika tal-Każakstan u Stat Membru ieħor ta' l-Unjoni Ewropea, uv. il-Każakstan ikun jista' juri li, billi jeżerċita drittijiet tat-traffiku fuq rotta li tinkludi punt f'dak l-Istat Membru l-ieħor ta' l-Unjoni Ewropea, it-trasportatur ta' l-ajru jkun qed idur ma' restrizzjonijiet fuq id-drittijiet tat-traffiku imposti b'dak il-ftehim l-ieħor imsemmi fil-punt iv.Hija u teżerċita d-dritt tagħha skond il-paragrafu 4, ir-Repubblika tal-Każakstan ma għandhiex tiddiskrimina bejn trasportaturi ta’ l-ajru tal-Komunità fuq il-bażi tan-nazzjonalità.ARTIKOLU 3Is-sikurezza1. Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness II(c).2. Fejn Stat Membru jkun iddeżinja trasportatur ta' l-ajru li l-kontroll regolatorju fuqu huwa eżerċitat u miżmum minn Stat Membru ieħor, id-drittijiet tar-Repubblika tal-Każakstan skond id-dispożizzjonijiet ta' sikurezza tal-ftehim bejn l-Istat Membru li ddeżinja t-trasportatur ta' l-ajru u r-Repubblika tal-Każakstan għandhom japplikaw b'mod ugwali fir-rigward ta' l-adozzjoni, l-eżerċizzju jew iż-żamma ta' l-istandards tas-sikurezza mill-Istat Membru l-ieħor u fir-rigward ta' l-awtorizzazzjoni għall-operazzjoni ta' dak it-trasportatur ta' l-ajru.ARTIKOLU 4Tassazzjoni tal-fjuwil ta’ l-avjazzjoni1. Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness II(d).2. Minkejja kull dispożizzjoni oħra kontra dan, xejn f'kull wieħed mill-ftehimiet elenkati fl-Anness II(d) ma għandu jżomm Stat Membru milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f'inġenju ta' l-ajru ta' trasportatur ta' l-ajru ddeżinjat mir-Repubblika tal-Każakstan li jopera bejn punt fit-territorju ta' Stat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor.ARTIKOLU 5It-tariffi għall-ġarr fi ħdan il-Komunità Ewropea1. Id-dispożizzjonijiet fil-paragrafu 2 ta' dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness II(e).2. It-tariffi li għandhom jinżammu mit-trasportatur/i ta' l-ajru ddeżinjat/i mir-Repubblika tal-Każakstan permezz ta' ftehim elenkat fl-Anness I li fih dispożizzjoni elenkata fl-Anness II(e) għal ġarr li jseħħ kollu kemm hu fi ħdan il-Komunità Ewropea għandhom ikunu suġġetti għal-leġiżlazzjoni tal-Komunità Ewropea.ARTIKOLU 6Il-kompatibbiltà mar-regoli tal-kompetizzjoni1. Minkejja kull dispożizzjoni għall-kuntrarju, xejn f’kull wieħed mill-ftehimiet elenkati fl-Anness I ma għandu (i) jiffavorixxi l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu, jgħawġu jew jirrestrinġu l-kompetizzjoni; (ii) isaħħu l-effetti ta’ kwalunkwe ftehim, deċiżjoni jew prattika kkonċertata tali; jew (iii) jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.2. Id-dispożizzjonijiet fil-ftehimiet elenkati fl-Anness I li mhumiex kompatibbli mal-paragrafu 1 ta' dan l-Artikolu ma għandhomx jiġu applikati.ARTIKOLU 7Annessi għal dan il-FtehimL-Annessi għal dan il-Ftehim għandhom jiffurmaw parti integrali minnu.ARTIKOLU 8Reviżjoni jew emendarIl-Partijiet jistgħu, f'kull ħin, jirrevedu jew jemendaw dan il-Ftehim b'kunsens reċiproku.ARTIKOLU 9Id-dħul fis-seħħ u l-applikazzjoni provviżorja1. Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu jkunu tlestew.2. Minkejja l-paragrafu 1, il-Partijiet jaqblu li japplikaw dan il-Ftehim provviżorjament mill-ewwel jum ta' l-ewwel xahar wara d-data li fiha l-Partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu tlestew.3. Ftehimiet u arranġamenti oħra bejn l-Istati Membri u r-Repubblika tal-Każakstan li, fid-data ta' l-iffirmar ta' dan il-Ftehim, ma jkunux daħlu fis-seħħ u li ma jkunux qed jiġu applikati provviżorjament huma elenkati fl-Anness I(b). Il-Ftehim għandu japplika għall-Ftehimiet u l-arranġamenti kollha tali mad-dħul fis-seħħ jew ma' l-applikazzjoni provviżorja tagħhom.ARTIKOLU 10Terminazzjoni1. Fil-każ li ftehim elenkat fl-Anness I jiġi tterminat, id-dispożizzjonijiet kollha ta' dan il-Ftehim li għandhom x'jaqsmu mal-ftehim elenkat fl-Anness I ikkonċernat għandhom jiġu tterminati fl-istess ħin.2. Fil-każ li l-ftehimiet kollha elenkati fl-Anness I jiġu tterminati, dan il-Ftehim għandu jiġi tterminat fl-istess ħin.B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.Magħmul fi [...] f'żewġ kopji, nhar il-[...] jum ta' [..., ...] bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża, Żvediża, Każakka u Russa.GĦALL-KOMUNITÀ EWROPEA: | GĦAR-REPUBBLIKA TAL-KAŻAKSTAN: |Anness ILista ta' ftehimiet imsemmija fl-Artikolu 1 ta' dan il-Ftehim(a) Ftehimiet tas-servizzi ta' l-ajru bejn ir-Repubblika tal-Każakstan u l-Istati Membri tal-Komunità Ewropea li, fid-data ta' l-iffirmar ta' dan il-Ftehim, kienu ġew konklużi, iffirmati u/jew qed jiġu applikati provviżorjament-  Il-Ftehim dwar it-Trasport ta' l-Ajru bejn il-Gvern tar-Repubblika ta' l-Awstrija u l-Gvern tar-Repubblika tal-Każakstan iffrimat f'Almaty fis-26 April 1993, minn hawn 'il quddiem "ïl-Ftehim Każakstan – Awstrija" fl-Anness II;-  Il-Ftehim bejn il-Gvern tar-Renju tal-Belġju u l-Gvern tar-Repubblika tal-Każakstan dwar is-servizzi ta' l-ajru ffirmat fi Brussell fis-27 ta' Ġunju 2000, minn hawn 'il quddiem “il-Ftehim Każakstan – Belġju" fl-Anness II;-  Il-Ftehim bejn il-Gvern tar-Repubblika tal-Bulgarija u r-Repubblika tal-Każakstan dwar is-servizzi ta' l-ajru ffirmat f'Sofja fil-15 ta' Settembru 1999, minn hawn 'il quddiem “il-Ftehim Każakstan – Bulgarija" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Renju tad-Danimarka u l-Gvern tar-Repubblika tal-Każakstan inizjalat f'Almaty fis-26 ta' April 1993, minn hawn 'il quddiem "ïl-Ftehim Każakstan – Danimarka" fl-Anness II;-  Il-Ftehim bejn il-Gvern tar-Repubblika ta' l-Estonja u l-Gvern tar-Repubblika tal-Każakstan dwar is-servizzi ta' l-ajru ffirmat f'Sofja fil-15 ta' Settembru 1999, minn hawn 'il quddiem “il-Ftehim Każakstan – Estonja" fl-Anness II;-  Il-Ftehim dwar it-Trasport ta' l-Ajru bejn il-Gvern tar-Repubblika tal-Finlandja u l-Gvern tar-Repubblika tal-Każakstan iffrimat f'Almaty fis-7 ta' Frar 1996, minn hawn 'il quddiem "ïl-Ftehim Każakstan – Finlandja" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Repubblika Franċiża u l-Gvern tar-Repubblika tal-Każakstan inizjalat f'Pariġi fil-21 ta' Ottubru 1994, minn hawn 'il quddiem "ïl-Ftehim Każakstan – Franza" fl-Anness II;-  Il-Ftehim dwar it-Trasport ta' l-Ajru bejn il-Gvern tar-Repubblika Federali tal-Ġermanja u l-Gvern tar-Repubblika tal-Każakstan iffrimat f'Bonn fil-15 ta' Marzu 1996, minn hawn 'il quddiem "ïl-Ftehim Każakstan – Ġermanja" fl-Anness II;Emendat l-aħħar bil-Protokoll magħmul f'Bonn fis-6 u s-7 ta' Ġunju 2000;-  Il-Ftehim dwar is-Servizzi ta' l-Ajru bejn il-Gvern tar-Repubblika ta' l-Ungerija u l-Gvern tar-Repubblika tal-Każakstan iffrimat f'Almaty fid-9 ta' Marzu 1995, minn hawn 'il quddiem "ïl-Ftehim Każakstan – Ungerija" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Renju ta' l-Olanda u l-Gvern tar-Repubblika tal-Każakstan iffirmat f'The Hague fis-27 ta' Novembrul 2002, minn hawn 'il quddiem "ïl-Ftehim Każakstan – Olanda" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Repubblika tal-Latvja u l-Gvern tar-Repubblika tal-Każakstan iffrimat f'Almaty fid-19 ta' Mejju 1998, minn hawn 'il quddiem "ïl-Ftehim Każakstan – Latvja" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Repubblika tal-Litwanja u l-Gvern tar-Repubblika tal-Każakstan iffrimat f'Vilniusy fil-21 ta' Lulju 1993, minn hawn 'il quddiem "ïl-Ftehim Każakstan – Litwanja" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Repubblika tal-Polonja u l-Gvern tar-Repubblika tal-Każakstan iffrimat f'Varsavja fis-27 ta' Jannar 1997, minn hawn 'il quddiem "ïl-Ftehim Każakstan – Polonja" fl-Anness II;Emendat l-aħħar bi Skambju ta' Noti fil-21 ta' Diċembru 1998 u t-8 ta' Frar 1999;-  Il-Ftehim dwar is-Servizzi ta' l-Ajru bejn il-Gvern tar-Renju ta' l-Iżvezja u l-Gvern tar-Repubblika tal-Każakstan inizjalat f'Almaty fis-26 ta' April 1993, minn hawn 'il quddiem "ïl-Ftehim Każakstan – Żvezja" fl-Anness II;-  Il-Ftehim dwar is-Servizzi ta' l-Ajru bejn il-Gvern tar-Renju Unit tal-Gran Brittanja u l-Irlanda ta' Fuq u l-Gvern tar-Repubblika tal-Każakstan magħmul f'Londra fil-21 ta' Marzu 1994, minn hawn 'il quddiem "ïl-Ftehim Każakstan – Renju Unit" fl-Anness II;Emendat l-aħħar bi Skambju ta' Noti fit-2 ta' Frar 1998 u l-4 ta' Ġunju 1998Emendat l-aħħar bil-Memorandum ta’ Qbil magħmul f'Astana fid-29 ta' Novembru 2000;(b) Ftehimiet ta' servizzi ta' l-ajru u arranġamenti oħra inizjalati jew iffirmati bejn il-Każakstan u Stati Membri tal-Komunità Ewropea li, fid-data ta' l-iffirmar ta' dan il-Ftehim, kienu għadhom ma daħlux fis-seħħ u mhux qed jiġu applikati provviżorjament.Anness IILista ta' Artikoli fil-ftehimiet elenkati fl-Anness I u msemmija fl-Artikoli 2 sa 5 ta' dan il-Ftehim(a) Deżinjazzjoni minn Stat Membru:-  l-Artikolu 4(1) tal-Ftehim Każakstan – Bulgarija;-  l-Artikolu 3(4) tal-Ftehim Każakstan – Danimarka;-  l-Artikolu 3(4) tal-Ftehim Każakstan – Estonja;-  l-Artikolu 4(3) tal-Ftehim Każakstan - Franza-  l-Artikolu 3(5) tal-Ftehim Każakstan – Ungerija;-  l-Artikolu 3(5) tal-Ftehim Każakstan – Olanda;-  l-Artikolu 4(5) tal-Ftehim Każakstan – Latvja;-  l-Artikolu 4(5) tal-Ftehim Każakstan – Litwanja;-  l-Artikolu 3(5) tal-Ftehim Każakstan – Polonja;-  l-Artikolu 3(4) tal-Ftehim Każakstan – Żvezja;-  l-Artikolu 4(4) tal-Ftehim Każakstan – Renju Unit;(b) Rifjut, revoka, sospensjoni jew limitazzjoni ta’ awtorizzazzjonijiet jew permessi:-  l-Artikolu 5(1) tal-Ftehim Każakstan – Belġju;-  l-Artikolu 5(1) tal-Ftehim Każakstan – Bulgarija;-  l-Artikolu 4(1) tal-Ftehim Każakstan – Danimarka;-  l-Artikolu 4(1) tal-Ftehim Każakstan – Estonja;-  l-Artikolu 5(1) tal-Ftehim Każakstan - Franza-  l-Artikolu 4(1) tal-Ftehim Każakstan – Finlandja;-  l-Artikolu 4(1) tal-Ftehim Każakstan – Ungerija;-  l-Artikolu 4(1) tal-Ftehim Każakstan – Olanda;-  l-Artikolu 5(1) tal-Ftehim Każakstan – Latvja;-  l-Artikolu 5(1) tal-Ftehim Każakstan – Litwanja;-  l-Artikolu 4(1) tal-Ftehim Każakstan – Polonja;-  l-Artikolu 4(1) tal-Ftehim Każakstan – Żvezja;-  l-Artikolu 5(1) tal-Ftehim Każakstan – Renju Unit;(c) Sikurezza:-  l-Artikolu 7 tal-Ftehim Każakstan – Belġju;-  l-Artikolu 6 tal-Ftehim Każakstan – Estonja;-  l-Artikolu 9 tal-Ftehim Każakstan – Franza;-  l-Artikolu 7 tal-Ftehim Każakstan – Ungerija;-  l-Artikolu 11 tal-Ftehim Każakstan – Olanda;-  l-Artikolu 8 tal-Ftehim Każakstan – Latvja;-  l-Artikolu 8 tal-Ftehim Każakstan – Litwanja;-  l-Artikolu 7 tal-Ftehim Każakstan – Polonja;(d) Tassazzjoni tal-fjuwil ta’ l-avjazzjoni:-  l-Artikolu 10 tal-Ftehim Każakstan – Belġju;-  l-Artikolu 17 tal-Ftehim Każakstan – Bulgarija;-  l-Artikolu 6 tal-Ftehim Każakstan – Danimarka;-  l-Artikolu 8 tal-Ftehim Każakstan – Estonja;-  l-Artikolu 11 tal-Ftehim Każakstan – Franza;-  l-Artikolu 6 tal-Ftehim Każakstan – Finlandja;-  l-Artikolu 8 tal-Ftehim Każakstan – Ungerija;-  l-Artikolu 6 tal-Ftehim Każakstan – Ġermanja;-  l-Artikolu 8 tal-Ftehim Każakstan – Olanda;-  l-Artikolu 12 tal-Ftehim Każakstan – Latvja;-  l-Artikolu 12 tal-Ftehim Każakstan – Litwanja;-  l-Artikolu 8 tal-Ftehim Każakstan – Polonja;-  l-Artikolu 6 tal-Ftehim Każakstan – Żvezja;-  l-Artikolu 8 tal-Ftehim Nepal - Renju Unit.(e) Tariffi għall-Ġarr fi ħdan il-Komunità Ewropea:-  l-Artikolu 13 tal-Ftehim Każakstan – Belġju;-  l-Artikolu 11 tal-Ftehim Każakstan – Bulgarija;-  l-Artikolu 11 tal-Ftehim Każakstan – Danimarka;-  l-Artikolu 13 tal-Ftehim Każakstan – Estonja;-  l-Artikolu 11 tal-Ftehim Każakstan – Finlandja;-  l-Artikolu 17 tal-Ftehim Każakstan – Franza;-  l-Artikolu 10 tal-Ftehim Każakstan – Ġermanja;-  l-Artikolu 11 tal-Ftehim Każakstan – Ungerija;-  l-Artikolu 12 tal-Ftehim Każakstan – Olanda;-  l-Artikolu 11 tal-Ftehim Każakstan – Latvja;-  l-Artikolu 11 tal-Ftehim Każakstan – Litwanja;-  l-Artikolu 11 tal-Ftehim Każakstan – Polonja;-  l-Artikolu 11 tal-Ftehim Każakstan – Żvezja;-  l-Artikolu 7 tal-Ftehim Nepal - Renju Unit.ANNESS IIILista ta’ stati oħra msemmija fl-Artikolu 2 ta’ dan il-Ftehim(a) Ir-Repubblika ta l-Iżlanda (skond il-Ftehim dwar iż-Żona Ekonomika Ewropea);(b) Il-Prinċipat ta ’ Liechtenstein (skond il-Ftehim dwar iż-Żona Ekonomika Ewropea);(c) Ir-Renju tan-Norveġja (skond il-Ftehim dwar iż-Żona Ekonomika Ewropea);(d) Il-Konfederazzjoni Żvizzera (skond il-Ftehim bejn il-Komunità Ewropea u l-Konfederazzjoni Żvizzera dwar it-Trasport ta' l-Ajru) [1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett).[2] ĠU C [...], [...], p. [...].[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].


Avviż Legali Importanti

|

52010PC0019

Proposta għal deċiżjoni tal-Kunsill ta’ […] dwar l-adattament u l-estensjoni tal-perjodu ta’ applikazzjoni tal-miżuri fid-Deċiżjoni 2002/148/KE li tikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Sħubija AKP-KE  /* KUMM/2010/0019 finali - NLE 2010/0012 */

	[pic] | KUMMISSJONI EWROPEA |Brussel 28.1.2010KUMM(2010)19 finali2010/0012 (NLE)Proposta għalDEĊIŻJONI TAL-KUNSILLta’ […]dwar l-adattament u l-estensjoni tal-perjodu ta’ applikazzjoni tal-miżuri fid-Deċiżjoni 2002/148/KE li tikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Sħubija AKP-KEMEMORANDUM TA' SPJEGAZZJONI1.  Fit-18 ta’ Frar 2002, il-Kunsill tal-Unjoni Ewropea ddeċieda li jieħu "miżuri xerqin" kontra ż-Żimbabwe[1] wara l-konsultazzjonijiet li saru skont l-Artikolu 96 tal-Ftehim ta' Sħubija AKP-KE[2]. Dawn il-miżuri kienu jikludu s-sospensjoni tas-sostenn baġitarju, tas-sostenn għal proġetti, u tal-iffirmar tad-9 Programm Indikattiv Nazzjonali tal-FEŻ, imma espliċitament ma kinux jaffettwaw il-kontribuzzjonijiet għal operazzjonijiet u proġetti ta’ natura umanitarja li jsostnu b’mod dirett lill-popolazzjoni, b'mod partikolari fejn jidħlu s-setturi soċjali, id-demokratizzazzjoni, id-drittijiet tal-bniedem u l-istat tad-dritt. Kienu jinkludu wkoll is-sospensjoni tal-Artikolu 12 tal-Anness 2 ta’ mal-Ftehim ta' Sħubija AKP-KE, rigward ħlasijiet attwali u movimenti ta' kapital, safejn hu meħtieġ għall-applikazzjoni ta’ aktar miżuri restrittivi, u b’mod partikolari għall-iffriżar tal-fondi.2.  Ir-raġuni mogħtija għall-introduzzjoni ta' dawn il-miżuri kienet il-vjolazzjonijiet serji tad-drittijiet tal-bniedem u tal-libertà tal-opinjoni, tal-assoċjazzjoni u tal-ġemgħat paċifiċi. It-tentattivi tal-gvern taż-Żimbabwe biex ma jħallix li jsiru elezzjonijiet ħelsin u ġusti, notevolment billi rrifjuta l-aċċess għall-osservaturi internazzjonali tal-elezzjonijiet u għall-midja, kienu raġuni oħra.3.  Skont l-Artikolu 2(3) tad-Deċiżjoni tat-18 ta' Frar 2002, il-miżuri kellhom japplikaw għal perjodu ta' tnax-il xahar, imma kellhom jiġu rrevokati ladarba l-kundizzjonijiet prevalenti jkunu jirrispettaw id-drittijiet tal-bniedem, il-prinċipji demokratiċi u l-istat tad-dritt.4.  F'seba’ okkażjonijiet, fit-18 ta' Frar 2003[3], fid-19 ta' Frar 2004[4], fis-17 ta' Frar 2005[5], fl-14 ta' Frar 2006[6], fid-19 ta' Frar 2007[7], fit-18 ta’ Frar 2008[8] u fl-20 ta’ Frar 2009[9] l-Kunsill ikkonkluda li l-elementi essenzjali msemmijin fl-Artikolu 9 tal-Ftehim ta' Sħubija AKP-KE komplew ma jiġux rispettati mill-Gvern taż-Żimbabwe u li l-kundizzjonijiet prevalenti ma kinux jiżguraw rispett għad-drittijiet tal-bniedem, għall-prinċipji demokratiċi u għall-istat tad-dritt, u ddeċieda li jestendi l-miżuri kontra ż-Zimbabwe, kull darba għal perjodu ta’ 12-il xahar ieħor.5.  Il-Ftehim Politiku Globali (FPG), ftehim dwar il-qsim tas-setgħa bejn it-tliet partiti politiċi ewlenin (ZANU PF, MDC-T, MDC-M), ġie konkluż f’Settembru 2008, wara l-elezzjonijiet ta’ Marzu 2008. Dan il-ftehim ippermetta li jinħoloq Gvern Inklużiv fi Frar 2009. Kien ifisser pass sinifikanti ’l quddiem lejn soluzzjoni sostenibbli tal-kriżi taż-Żimbabwe u opportunità biex tiġi stabbilita mill-ġdid relazzjoni kostruttiva bejn l-UE u ż-Żimbabwe.6.  L-UE tappoġġja lill-Gvern Inklużiv u lill-FPG, li bħalissa huwa l-uniku qafas politiku li jista’ jreġġa' lill-pajjiż lura lejn id-demokrazija, fl-intier tiegħu. Il-FPG jippreskrivi damma ta' riformi li jindirizzaw it-tħassib tal-UE dwar id-drittijiet tal-bniedem, l-istat tad-dritt u prinċipji demokratiċi bħalma huma l-elaborazzjoni ta’ kostituzzjoni ġdida, eżerċizzju ta’ awditjar tal-art, proċess nazzjonali ta’ fejqan, l-indipendenza tal-midja, ir-rispett għall-istat tad-dritt u d-drittjiet tal-bniedem. L-implimentazzjoni tiegħu se toħloq il-kundizzjonijiet biex l-UE tibda’ taħdem mill-ġdid b’mod sħiħ maż-Żimbabwe.7.  Wara talba mill-Gvern Żimbabwen, fit-18 u d-19 ta’ Ġunju 2009 saret laqgħa tat-Trojka Ministerjali. Id-Delegazzjoni Żimbabwena fi Brussell mexxieha l-Prim Ministru Morgan Tsvangirai. Id-djalogu kif previst fl-Artikolu 8 li nbeda f’din l-okkażjoni ġie segwit minn missjoni tat-Trojka min-naħa tal-UE fiż-Żimbabwe fit-12 u fit-13 ta’ Settembru.8.  Il-partijiet qablu li l-objettiv tad-djalogu se jkun li jiġu stabbiliti pjanijiet direzzjonali konġunti b’fuq naħa pjan iddettaljat ta’ azzjoni dwar kif il-Gvern taż-Żimbabwe biħsiebu jimplimenta l-FPG, b’mod li wieħed jippretendi li l-partiti kollha li jagħmlu parti mill-Gvern jikkontribwixxu, u fuq in-naħa l-oħra pjan direzzjonali tal-UE li jwassal lejn in-normalizzazzjoni tar-relazzjonijiet bejn l-UE u ż-Żimbabwe. Il-pjan direzzjonali tal-UE li jistabbilixxi l-proċess tan-normalizzazzjoni jinkludi t-tneħħija, meta jkun il-waqt, tal-miżuri xerqin taħt l-Artikolu 96. In-normalizzazzjoni tkun tippermetti wkoll li ssir reviżjoni tal-Pożizzjoni Komuni tal-Politika Estera u ta' Sigurtà Komuni.9.  Sadattant, il-Kummissjoni Ewropea elaborat rispons ad hoc li jkopri medda qasira ta’ żmien sabiex issostni l-istabbilizzazzjoni tal-gvern inklużiv u tal-programm ta’ riforma tiegħu.10.  Minn Frar 2009 ’l hawn il-Gvern taż-Żimbabwe ħa għadd ta’ passi importanti u effettivi għall-istabbilizzazzjoni ekonomika u soċjali tal-pajjiż. Madankollu, ma ttiħdux biżżejjed miżuri biex tiġi żgurata l-implimentazzjoni mija fil-mija tal-Ftehim Politiku Globali. Barra minn hekk, l-istaġnar tat-taħdidiet bejn il-partiti politiċi u żieda fil-vjolenza politika fil-pajjiż, partikularment kontra partitarji tal-MDC u kontra difensuri tad-drittijiet tal-bniedem, ipprovokat it-tluq tal-MDC-T mill-Gvern f’Ottubru 2009. Dan ikkaġuna kriżi kostituzzjonali.11.  Il-Komunità ta’ Żvilupp tan-Nofsinhar tal-Afrika (SADC) żiedet l-isforzi tagħha ta’ medjazzjoni u l-President Zuma tal-Afrika t’Isfel ħatar Tim tal-Afrika t'Isfel għat-Tħaffif ġdid sabiex jiżblokka t-taħdidiet bejn il-partiti u jivvaluta l-implimentazzjoni tal-FPG. Il-kriżi kostituzzjonali trażżnet u nħolqot il-bażi ta’ djalogu mġedded bejn il-partiti politiċi bil-għan li jiġi implimentat il-FPG.12.  Wara li tat kas ta’ dan ta’ hawn fuq u b’konformità mal-proċess preskritt fil-qafas tad-djalogu politiku kif previst fl-Artikolu 8, il-Kummissjoni tipproponi lill-Kunsill li jestendi d-Deċiżjoni 2002/148/KE għal 12-il xahar ieħor li jintemmu fid-19 ta’ Frar 2011 u biex jadattaha għall-ħolqien tal-Gvern ta’ Għaqda Nazzjonali u għall-implimentazzjoni tal-programmi tiegħu ta’ riforma.13.  Il-Kummissjoni tipproponi li l-Gvern taż-Żimbabwe jiġi mgħarraf dwar it-tiġdid tal-miżuri xerqin permezz ta’ ittra li tkun indirizzata lill-President Mugabe, li tintbagħat kopja tagħha liż-żewġ kapijiet politiċi l-oħrajn tal-Gvern ta’ Għaqda Nazzjonali, il-Prim Ministru Tsvangirai u d-Deputat Prim Ministru Mutambara. Barra minn dan tipproponi14.  Li tiddaħħal referenza li tirrifletti l-għajnuna tranżizzjonali biex jiġu sostnuti l-implimentazzjoni tal-Ftehim Politiku Globali u l-proċess ta’ rkupru tal-pajjiż.15.  Minħabba li d-Deċiżjoni proposta tipprovdi biss għal bidla ċkejkna tal-miżuri eżistenti mingħajr l-ebda tibdil sostantiv, mhux meqjus meħtieġ li jinfetħu mill-ġdid il-konsultazzjonijiet mar-Repubblika taż-Żimbabwe skont l-Artikolu 96 tal-Ftehim ta' Sħubija AKP-KE.16.  L-UE tibqa' impenjata li tagħti l-ħajja mill-ġdid lid-djalogu politiku kif previst fl-Artikolu 8 mal-awtoritajiet Żimbabweni sabiex flimkien jadottaw il-pjani direzzjonali għal ħidma sħiħa mill-ġdid mal-pajjiż.17.  Jeħtieġ li din id-Deċiżjoni tiġi riveduta l-ħin kollu, u li l-miżuri jkunu revokati malli l-kundizzjonijiet prevalenti, kif preskritti fil-pjani direzzjonali, ikunu jiżguraw ir-rispett għad-drittijiet tal-bniedem, għall-prinċipji demokratiċi u għall-istat tad-dritt.KonklużjoniFid-dawl ta’ dan kollu, il-Kunsill qed jintalab jadotta l-abbozz ta’ proposta mehmuż għal Deċiżjoni tal-Kunsill li testendi l-perjodu ta’ applikazzjoni u li tadatta l-miżuri xerqin kontra ż-Zimbabwe.2010/0012 (NLE)Proposta għalDEĊIŻJONI TAL-KUNSILLta’ […]dwar l-adattament u l-estensjoni tal-perjodu ta’ applikazzjoni tal-miżuri fid-Deċiżjoni 2002/148/KE li tikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Sħubija AKP-KEIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 218(2) tiegħu,Wara li kkunsidra l-Ftehim ta' Sħubija AKP-KE ffirmat f’Kotonù fit-23 ta' Ġunju 2000[10] u rivedut fil-Lussemburgu fil-25 ta' Ġunju 2005[11]Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, li jiltaqgħu fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Sħubija AKP-KE[12], u b'mod partikulari l-Artikolu 3 tiegħu,Wara li kkunsidra l-proposta tal-Kummissjoni,Billi:18.  Bid-Deċiżjoni tal-Kunsill 2002/148/KE[13], il-konsultazzjonijiet mar-Repubblika taż-Żimbabwe skont l-Artikolu 96(2)(c) tal-Ftehim ta’ Partenarjat AKP-KE ngħalqu u ttieħdu miżuri xierqa, kif speċifikat fl-anness għal dik id-Deċiżjoni.19.  Bid-Deċiżjoni 2009/144/KE[14] l-applikazzjoni tal-miżuri msemmijin fl-Artikolu 2 tad-Deċiżjoni 2002/148/KE, li kienet estiża sal-20 ta' Frar 2004 bl-Artikolu 1 tad-Deċiżjoni 2003/112/KE16[15], sal-20 ta' Frar 2005 bl-Artikolu 1 tad-Deċiżjoni 2004/157/KE17[16], sal-20 ta' Frar 2006 bl-Artikolu 1 tad-Deċiżjoni 2005/139/KE18[17], sal-20 ta' Frar 2007 bl-Artikolu 1 tad-Deċiżjoni 2006/114/KE19[18], sat-18 ta’ Frar 2008 bl-Artikolu 1 tad-Deċiżjoni 2007/127/KE20[19] u sad-19 ta’ Frar 2009 bl-Artikolu 1 tad-Deċiżjoni 2008/158/KE21, kienet estiża għal perjodu ieħor ta' tnax-il xahar sal-20 ta' Frar 2010.20.  Jeħtieġ li l-ħolqien ta’ Gvern inklużiv jiġi rikonoxxut bħala opportunità biex tiġi stabbilita mill-ġdid relazzjoni kostruttiva bejn l-UE u ż-Żimbabwe u biex tiġi sostnuta l-implimentazzjoni tal-programm tiegħu ta’ riformi.21.  Madankollu, meta wieħed iqis il-ġrajjiet ta’ dan l-aħħar fl-iżvilupp politiku taż-Żimbabwe, kif ukoll il-fatt li ċerti miżuri importanti li għandhom x’jaqsmu mal-elementi essenzjali tal-Ftehim ta’ Sħubija AKP-KE, li kienu integrati għal kollox fil-Ftehim Politiku Globali li qablu fuqu t-tliet partiti politiċi, għadhom ma ġewx implimentati b’mod adegwat, l-elementi essenzjali msemmijin fl-Artikolu 9 tal-Ftehim ta’ Sħubija AKP-KE mhumiex rispettati, u l-kundizzjonijiet ta’ bħalissa fiż-Żimbabwe ma jiggarantixxux ir-rispett għad-drittijiet tal-bniedem, għall-prinċipji demokratiċi u għall-istat tad-dritt.22.  Jeħtieġ għalhekk li l-perjodu ta’ applikazzjoni tal-miżuri ikun estiż.ADOTTA DIN ID-DEĊIŻJONI:Artikolu 1Il-miżuri msemmijin fl-ittra annessa huma b’dan adottati bħala miżuri xerqin skont it-tifsira tal-Artikolu 96(2)(c) tal-Ftehim tas-Sħubija AKP-KE.Dawn il-miżuri għandhom japplikaw għal perjodu ta’ tnax-il xahar mill-21 ta’ Frar 2010 sal-20 ta’ Frar 2011. Il-miżuri għandhom jiġu riveduti l-ħin kollu.L-ittra fl-Anness ta’ ma’ din id-Deċiżjoni għandha tiġi indirizzata lill-President Mugabe taż-Żimbabwe u tintbagħat kopja tagħha lill-Prim Ministru Tsvangirai u oħra lid-Deputat Prim Ministru Mutambara.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha f’ Il-Ġurnal Uffiċjali tal-Unjoni Ewropea .Magħmula fi Brussell,Għall-KunsillIl-PresidentANNESSITTRA LILL-PRESIDENT TAŻ-ŻIMBABWEL-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Partenarjat AKP-KE. Bħala elementi essenzjali tal-Ftehim ta' Sħubija, ir-rispett għad-drittijiet tal-bniedem, għall-istituzzjonijiet demokratiċi u għall-istat tad-dritt jiffurmaw il-bażi tar-relazzjonijiet tagħna.Bl-ittra tad-19 ta' Frar 2002, l-Unjoni Ewropea infurmatek bid-Deċiżjoni tagħha li tikkonkludi l-konsultazzjonijiet li saru skont l-Artikolu 96 tal-Ftehim ta' Sħubija AKP-KE u li tieħu ċerti "miżuri xerqin" skont it-tifsira tal-Artikolu 96(2)(c) ta' dak il-Ftehim.Bl-ittri tad-19 ta’ Frar 2003, tad-19 ta’ Frar 2004, tat-18 ta' Frar 2005, tal-15 ta' Frar 2006, tal-21 ta' Frar 2007, tad-19 ta’ Frar 2008 u tal-20 ta’ Frar 2009 l-Unjoni Ewropea infurmatek bid-deċiżjonijiet tagħha li ma tirrevokax il-“miżuri xerqin” u li testendi l-perjodu ta’ applikazzjoni sal-20 ta' Frar 2004, l-20 ta' Frar 2005, l-20 ta' Frar 2006, l-20 ta' Frar 2007, l-20 ta' Frar 2008, l-20 ta’ Frar 2009 u l-20 ta’ Frar 2010 rispettivament.L-Unjoni Ewropea tilqa’ bi pjaċir il-kostituzzjoni tal-Gvern ta’ Għaqda Nazzjonali, imsejjes fuq il-Ftehim Politiku Globali (FPG), li nħoloq fit-13 ta’ Frar 2009. L-UE ttenni l-importanza kbira li tagħti lid-djalogu politiku kif previst fl-Artikolu 8, li nbeda uffiċjalment wara talba tal-Gvern taż-Żimbabwe waqt it-Trojka Ministerjali bejn l-UE u ż-Żimbabwe fit-18 u d-19 ta’ Ġunju 2009 fi Brussell u lill-ftehim li laħqu dwar kif l-affarijiet għandhom jitmexxew ’il quddiem. Dan jinkludi d-definizzjoni ta’ pjani direzzjonali komuni b’impenji reċiproċi. Dawn huma maħsubin biex jirriflettu, fuq in-naħa taż-Żimbabwe, l-implimentazzjoni effettiva tal-FPG u, fuq in-naħa tal-UE, it-tneħħija bil-mod il-mod tar-restrizzjonijiet ta’ bħalissa u n-normalizzazzjoni tar-relazzjonijiet bejn l-UE u ż-Żimbabwe.L-Unjoni Ewropea tappoġġja l-isforzi ma jaqtgħu xejn tal-Gvern taż-Żimbabwe biex jimplimenta l-FPG, u tilqa’ bi pjaċir id-diplomazija reġjonali intensifikata mmexxija mill-Afrika ta’ Isfel b’appoġġ għar-riforma fiż-Żimbabwe, iżda jiddispjaċiha tara n-nuqqas ta’ progress fil-qafas tad-djalogu politiku kif previst mill-Artikolu 8. Nibqgħu nemmnu li li jsir progress fl-implimentazzjoni tal-FPG mhux biss hu essenzjali iżda wkoll possibbli u jista’ jintlaħaq, kif enfasizzat fl-iskambji ta’ fehmiet bejnek u bejn l-SADC.Fil-kuntest ta’ dan ta’ hawn fuq, l-Unjoni Ewropea waslet għall-konklużjoni li l-miżuri xerqin jistgħu jitneħħew għal kollox biss meta l-FPG jkun implimentat b’mod effettiv. Għaldaqstant, l-UE ddeċidiet li testendi l-perjodu ta’ applikazzjoni tal-miżuri xerqin preskritti fid-Deċiżjoni tal-Kunsill 2002/148/2 KE sal-20 ta’ Frar 2011 u li tadatta l-miżuri xerqin biex jirriflettu l-implimentazzjoni tal-FPG minn Frar 2009 ’l hawn, b’mod partikulari fl-isfera ekonomika. F’dan il-punt l-ebda sostenn finanzjarju m’għandu jgħaddi mill-baġit tal-Gvern. L-UE ddeċidiet li taħdem biex titmexxa ’l quddiem l-implimentazzjoni tal-FPA u li timmodifika l-inċiżi (b) u (c) kif ġej:(b) Is-sostenn finanzjarju għall-proġetti kollha huwa sospiż ħlief dak immirat għas-sostenn tal-popolazzjoni, b’mod partikulari f’setturi soċjali u dak immirat biex isostni r-riformi msemmijin fil-FPG(c) Il-finanzjament għandu jiġi orjentat mill-ġdid biex isostni lill-popolazzjoni, b’mod partikulari f’setturi soċjali u biex isostni l-proċess ta’ stabbilizzazzjoni tal-pajjiż, b’mod partikulari rigward id-demokratizzazzjoni, ir-rispett għad-drittijiet tal-bniedem u l-istat tad-dritt.Il-miżuri l-oħrajn kollha elenkati fl-Anness ta’ mad-Deċiżjoni tal-Kunsill 2002/148/2 KE għandhom jibqgħu japplikaw mingħajr bidliet. Id-Deċiżjoni tal-Kunsill tista’ tiġi riveduta fi kwalunkwe ħin qabel l-20 ta’ Frar 2011.L-Unjoni Ewropea għalhekk se tissokta ssostni l-istabbilizzazzjoni tal-Gvern ta’ Għaqda Nazzjonali u l-programmi tiegħu ta’ riforma permezz tas-sostenn tranżizzjonali tagħha għall-biedja u s-sigurta tal-ikel, għas-setturi soċjali, inklużi s-saħħa u l-edukazzjoni, u għall-implimentazzjoni tal-FPG.L-Unjoni Ewropea tixtieq terġa’ tisħaq fuq l-importanza li tagħti lill-koperazzjoni bejn l-UE u ż-Żimbabwe fil-ġejjieni u tikkonferma r-rieda tagħha li terġa’ tqajjem u tmexxi ’l quddiem id-djalogu politiku kif previst fl-Artikolu 8 tal-Ftehim ta’ Sħubija ta’ Kotonù. F’dak il-kuntest, nittamaw li fil-ġejjieni qrib isir biżżejjed progress min-naħa tal-Gvern taż-Żimbabwe fl-implimentazzjoni tal-FPG sabiex ikun possibbli li titkompla l-koperazzjoni sħiħa.Għoddni tiegħek,Ghall-Kummissjoni | Għall-Kunsill |.[1] ĠU L 50, 21.02.2002, p. 64[2] Il-konsultazzjonijiet relatati mal-applikazzjoni tal-Artikolu 96 infetħu bil-għan li jinstab qbil dwar miżuri li għandhom jittieħdu mill-Gvern taż-Żimbabwe biex jirrimedja s-sitwazzjoni, b'mod partikolari dwar ħames kwistjonijiet (it-tmiem ta' kull xorta ta' tolleranza, min-naħa tal-Gvern, għall-vjolenza politika; stedina bikrija lil sieħba internazzjonali biex jappoġġaw u josservaw l-elezzjonijiet li ġejjin u aċċess sħiħ għal dak il-għan; il-protezzjoni tal-libertà tal-midja tal-massa; l-indipendenza tal-ġudikatura u rispett lejn id-deċiżjonijiet tagħha; u t-tmiem tal-okkupazzjoni illegali tal-proprjetajiet).[3] ĠU L 46, 20.2.2003, p. 25[4] ĠU L 50, 20.02.2002, p. 60[5] ĠU L48, 19.2.2005, p. 28[6] ĠU L48, 18.2.2006, p. 26[7] ĠU L 53, 22.02.2002, p. 23[8] ĠU L 51, 26.02.2002, p. 19[9] ĠU L 49, 20.02.2009 p. 15[10] ĠU L 317, 15.12.2000, p. 3[11] ĠU L 209, 11.8.2005, p. 26[12] ĠU L 317, 15.12.2000, p. 376[13] ĠU L 50, 21.2.2002, p. 64[14] ĠU L 49, 20.2.2009, p. 15[15] ĠU L 46, 20.2.2003, p. 25[16] ĠU L 50, 20.2.2004, p. 60[17] ĠU L 48, 19.2.2005, p. 28[18] ĠU L 48, 18.2.2006, p. 26[19] ĠU L 53, 22.2.2007, p.23